Bilincses, gumibotos "iskolaőrök" - elzabrált, fideszesített egyetemek - Városi Kurír
Kezdőlap Banánköztársaság Bilincses, gumibotos “iskolaőrök” – elzabrált, fideszesített egyetemek
Mi köti e két dolgot össze? Az, ami e kettőt a Magyar Tudományos Akadémiához, a NAT-hoz és számos, vagy inkább számtalan más dologhoz, először is a Fidesz és a „történelmi” egyházak közös „alaptörvényéhez” kapcsolja: a más érékrendet követők, a másképp gondolkodók érdekeinek és érzelmeinek nyílt semmibe vétele, az egyre nyíltabb és brutálisabb hatalmi erőszak.
Az a fajta, jellegzetesen fideszes önkény, erőszak, amely nem ismer jogi akadályokat:
ha kell, péntek éjfélkor benyújtanak egy új „törvényt”, és azzal jogi köntösbe bújtatják a leggyalázatosabb törvénytelenséget is. Így háziasították az „alkotmánybíróságot” – mondjuk ki: megéri a pénzét az a „bíróság”, amelyik ezt szó nélkül eltűrte –, s azóta alig burkoltan törvénysértések sorozatát követik el.
A leggyakrabban emlegetett törvényszegés az érdekeltekkel való érdemi egyeztetés, illetve a társadalmi vita mellőzése. A másik, mostanában előszeretettel alkalmazott, alkotmányellenes eljárás a rapid intézményátalakítás, a fölkészülési idő túlzottan, nyilvánvalóan alkotmányellenesen rövidre szabása. Az ilyen eljárás egyértelműen azt fejezi ki, hogy a „törvényalkotók” törvénytelen módon birtokukba akarják venni az intézményt, nem számolnak például egy egyetem jogszerűen megválasztott vezetésével, a szenátussal, a hallgatói önkormányzatokkal stb.
Az érdemi egyeztetés elmulasztása persze olyan súlyos törvénytelenség,
amely kötelezővé tenné Áder János számára – már ha valódi „köztársasági elnöke” volna az egyébként köztársasági jellegétől megfosztott országnak –, hogy az ilyen „jogszabályok” aláírását megtagadja. Ám a Fidesz nem azért választotta meg, hogy akadékoskodjon: horgásszon meg hablatyoljon a környezetvédelemről – az manapság fölöttébb divatos dolog…
Se szeri, se száma tehát az érdemi, valóságos egyeztetés hiánya miatti panaszoknak, ám a Fidesz ezeket mindig ugyanazzal a hazugsággal intézi el: már hogyne egyeztetett volna..! Egész seregnyi intézetet, miegymást hozott létre, amelyekkel szívesen „egyeztet”… Bár például a „Nemzeti Pedagógus Kar” sem jár mindig sokkal jobban, mint a valódi érdekvédők: esetleges fenntartásaikat ugyanúgy semmibe veszik.
„Hivatásrendek”, álszakszervezetek, kötelező kamarák vagy a már említett, különösen gyalázatos „Nemzeti Pedagógus Kar”: mind-mind készséges partnerei vagy inkább seggnyalói a hatalomnak. Nem maradt ki az ilyen átalakításból a művészeti szféra sem: Vidnyánszkyk serege igyekszik fényesre nyalni a Gazda ülepét, remélve, hogy a koncból valami az övék lehet…
És hiába minden:
lehet hivatkozni 200-nál is több kiváló művész, közéleti személyiség tiltakozására – visszautasítják azzal, hogy 74-en, „hasonlóan neves művészek” (Dömötör Csaba, hazugságügyi államtitkár ATV-beli dumája) meg támogatták a kormányt. Ezzel el is intézték az „egyeztetést”, amelyből mindig azok maradnak ki, akiket a leginkább érint, akik ellen irányul az „átszervezés”. Restellem fölsorolni a tiltakozók nevét, csak megjegyzem: nem akármilyen elvetemültség kell ahhoz, hogy véleményüket lesöpörjék, meg sem hallgatva őket, hogy szimbolikusan szembe köpjék valamennyiüket!
És mindig akadnak rongy emberek, akik ilyen-olyan „indokkal” vagy anélkül, de vállalják a nyilvános seggnyalást!
A Színház- és Filmművészeti Egyetem „átalakítása”, fideszes elzabrálása demokratikus jogállamban nem fordulhatna elő, s ha mégis, az Alkotmánybíróság megakadályozná. Nálunk elképzelhető, mi több, valószínű, hogy nem is kerül oda az ügy, s ha netán mégis, esetleg évek múlva „tárgyalják”… A hazai jogorvoslati „lehetőségek” kihagyása azonban azzal jár, hogy nem fordulhat senki az EU bíróságához.
Pedig az a kormány, amelyik végső elszemtelenedésében „megkínálta” az Akadémiát ama 54 perccel, soha többé nem lesz szavahihető
– addig is igen korlátoltnak kellett ahhoz lenni, hogy bármit is elhiggyen valaki ennek hatalomnak. Hazudhat bármit, bármennyiszer: maga tette világossá, mit is ért „egyeztetésen”.
Hát így kapcsolódik össze az „iskolaőrök” és az elzabrált Színház- és Filmművészeti Egyetem esete:
ugyanannak a briganti erőszaknak, pofátlan jogtiprásnak eredménye ez is, az is. Az „iskolaőrök” dolgában is a tőlük megszokott módon „egyeztettek”. Márpedig az iskolai fegyelmezés először, másodszor és kilencvenkilencedszer is pedagógia probléma, feladat, és csak végső, századik esetben lehetne rendőri ügy. Ám ahol a „miniszterelnök” a parlamentben elmondhatja, hogy így döntött, fellebbezésnek nincs helye, ott majd megtanulhatja a kölyök, hogy „őrök kísérik végig az úton”, mint a költőt Radnóti Negyedik eclogájában. Vagy mint a Fidesz alá rendelt Színház- és Filmművészeti Egyetem hallgatóit, oktatóit – legalábbis a Fidesz, Orbán szándéka szerint.
Minden egyre leplezetlenebb, egyre nyíltabb
Néha még hazudoznak holmi „egyeztetésről”, de nem igazán fárasztják magukat: nem érdekli őket, elhiszik-e, amit mondanak – nem azért mondják… Azt akarják, hogy híveik újra meg újra elégtételt érezzenek, ahogy a hatalom által diktált Szakács Árpád-i forgatókönyv megvalósul. Ha van elégtétel, kenyérre alig van szükség…
És az orbáni forgatókönyv megvalósulni látszik, bár idővel minden szertefoszlik. Csak a ma élő tisztességes emberek élete megy tönkre, ha nincs módjuk külföldre költözni…
Úgy tűnik a Színház-és Filmművészeti Egyetem sem ússza meg a NER-esítést, Palkovics László minisztériuma “modellváltását szabályzó törvénytervezetet” dolgozott ki az iskola átalakítására. “Együttműködésre képes…” Az Innovációs és Technológiai Minisztérium benyújtotta az Országgyűlés elé a Színház- és Filmművészeti Egyetem modellváltását szabályzó törvénytervezetet. Az intézményi átalakítás a jövőben a magyar kultúra fejlődését is biztosítja – írja a minisztérium […]
Bilincset és gumibotot is használhat az iskolarendőr - a példamutatás, elbeszélgetés szóba sem került
Koromból adódóan csak a szüleimtől hallottam a híres-hírhedt pedellusokról, akiknek akkora tekintélyük volt, hogy elég volt végig sétálniuk az iskola folyosóin és rögvest tudta minden diák, hogy mit és hogyan tehet. Most pedig jön újkori megfelelője az iskolarendőr. Iskolarendőr, 2020 Magyarországán, Európa közepén…. Megjelent az „iskolai erőszak megszüntetése és megelőzése érdekében” javasolt törvénymódosítási tervezet, melyből […]
Alföldi Róbert és temérdek művész -nem celeb!- nyílt levele Semjénnek, Palkovicsnak és a képviselőknek
A színház és Filmművészeti Egyetem neves és elismert oktatói, volt tanulói ragadtak tollat, hogy kifejezzék “egyet nem értésüket” Semjén egyik éjszaka benyújtott törvényjavaslatával, amivel “az egyetemen felhalmozott hatalmas tapasztalat semmibevétele történik.” Nyílt levél Dr. Semjén Zsolt miniszterelnök-helyettes úrnak Dr. Palkovics László miniszter úrnak az Országgyűlés képviselőinek “A Színház-és Filmművészeti Egyetemen százötvenöt éve generációk adják egymásnak […]
nemeském 2020.07.04 at 20:08